ຍີ່ປຸ່ນ ເຜີຍຂໍ້ມູນ ຂາດດຸນການຄ້າ ຫລາຍທີ່ສຸດ ໃນເດືອນມັງກອນ
ການ​ຂາດ​ດຸນ​ການຄ້າ​ຂອງຍີ່ປຸ່ນ ​ໄດ້ເພິ່ມທະວີຂຶ້ນ ເປັນ 17.400 ​ລ້ານ​ໂດ​ລາ ຊຶ່ງ​ເປັນ​ໂຕເລກປະຈຳ​ເດືອນ​ ທີ່​ຂີ້ຮ້າຍ​ສຸດ​ຂອງເສດຖະກິດຍີ່ປຸ່ນ.
ການຂາດດຸນການຄ້າຂອງຍີ່ປຸ່ນ ໄດ້ຂະຫຍາຍວົງກວ້າງອອກ ເຖິງ 17 ພັນ 400 ລ້ານໂດລາ ໃນເດືອນມັງກອນ ຊຶ່ງເປັນໂຕ ເລກປະຈຳເດືອນທີ່ຂີ້ຮ້າຍສຸດຂອງເສດຖະກິດຍີ່ປຸ່ນ ຊຶ່ງໃຫຍ່ ເປັນອັນດັບສາມຂອງໂລກ ຂໍ້ມູນທີ່ນຳອອກເຜີຍແຜ່ໃນວັນພຸດມື້ນີ້ ໂດຍກະຊວງການເງິນ ຍີ່ປຸ່ນ ສະແດງໃຫ້ເຫັນວ່າ ມີການຟື້ນໂຕຄືນແບບໃຫ້ກຳລັງໃຈ ໃນການສົ່ງອອກ ທີ່ເພີ້ມຂື້ນ 6 4 ເປີເຊັນ ໃນເດືອນແລ້ວນີ້ ປຽບທຽບໃສ່ໄລຍະດຽວກັນຂອງປີກາຍນີ້ ແຕ່ວ່າສີນຄ້າຂາເຂົ້າ ກໍໄດ້ເພີ້ມຂື້ນຢ່າງຫລາຍເຖິງ 7 3 ເປີເຊັນ ໃນຂະ ນະທີ່ຍີ່ປຸ່ນ ຊຶ່ງຂາດແຄນຊັບພະຍາກອນຕ່າງໆນັ້ນ ຍັງສືບເພິ່ງພາອາໄສນໍ້າມັນ ແລະແກັສ ຈາກບັນດາປະເທດຕ່າງໆ ເພີ້ມຂຶ້ນນັ້ນ ການນຳເຂົ້າເຊື້ອໄຟຂອງຍີ່ປຸ່ນໄດ້ເພີ້ມຂື້ນນັບຕັ້ງແຕ່ເກີດແຜ່ນດິນໄຫວ ແລະຟອງຍັກສຸນາມິໃນປີ 2011 ທີ່ບັງຄັບໃຫ້ໂຮງໄຟຟ້ານິວເຄລຍທັງ ໝົດຢຸດແລ່ນນັ້ນ ຍິ່ງເຮັດໃຫ້ສະຖານະການຮ້າຍລົງໄປຕື່ມອີກນັ້ນລາຄາເຊື້ອໄຟທີ່ນຳເຂົ້າກໍໄດ້ຖີບໂຕແພງຂຶ້ນ ໃນສອງສາມເດືອນທີ່ຜ່ານມາ ໃນຂະນະທີ່ເງິນ ຍີ່ປຸ່ນ ອ່ອນຄ່າລົງ ແຕ່ແນວໃດກໍຕາມ ບັນດານັກລົງທຶນບໍ່ຫົວຊານໍາຂ່າວເສດຖະກິດ ໃນວັນພຸດມື້ນີ້ ຂະນະທີ່ຕະຫລາດຮຸ້ນໃນກຸງໂຕກຽວ ປິດລົງ 84 ເປີເຊັນ ສູງຂື້ນກວ່າເກົ່າ